CELEX: 32005D0138
Language: sl
Date: 2005-02-16 00:00:00
Title: 2005/138/ES: Odločba Komisije z dne 16. februarja 2005 o spremembi Odločbe 2003/828/ES glede premikov živali z območja z omejitvami in znotraj njega na Portugalskem v zvezi z izbruhom bolezni modrikastega jezika v navedeni državi članici (notificirana pod dokumentarno številko K(2005) 335) (Besedilo velja za EGP).

18.2.2005   
            
            
               SL
            
            
               Uradni list Evropske unije
            
            
               L 47/38
            
         
      ODLOČBA KOMISIJE
   
   z dne 16. februarja 2005
   o spremembi Odločbe 2003/828/ES glede premikov živali z območja z omejitvami in znotraj njega na Portugalskem v zvezi z izbruhom bolezni modrikastega jezika v navedeni državi članici
   (notificirana pod dokumentarno številko K(2005) 335)
   (Besedilo velja za EGP)
   (2005/138/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 2000/75/ES z dne 20. novembra 2000 o določitvi posebnih določb za boj zoper in izkoreninjenje bolezni modrikastega jezika (1) ter zlasti členov 8(2)(d) in 9(1)(c) ter člena 12 Direktive,
   ob upoštevanju naslednjega:
   
               (1)
            
            
               Odločba Komisije 2003/828/ES z dne 25. novembra 2003 o okuženih in ogroženih območjih v zvezi z boleznijo modrikastega jezika (2) je bila sprejeta glede na stanje bolezni modrikastega jezika v prizadetih regijah Skupnosti. Navedena odločba razmejuje okužena in ogrožena območja („območja z omejitvami“) glede na posebne epidemiološke razmere in določa pogoje, pod katerimi veljajo izjeme od prepovedi premikov iz Direktive 2000/75/ES za nekatere premike živali, njihovega semena, jajčec in zarodkov s teh območij in skozi ta območja.
            
         
               (2)
            
            
               Odločba 2003/828/ES, kakor je bila nazadnje spremenjena z Odločbo 2004/898/ES, je vzpostavila območje z omejitvami („območje F“) glede na stanje bolezni modrikastega jezika v Španiji in na Portugalskem v času sprejetja Odločbe 2004/898/ES.
            
         
               (3)
            
            
               Portugalska je sedaj obvestila Komisijo o izbruhu bolezni modrikastega jezika v concelho Idanha-a-Nova.
            
         
               (4)
            
            
               Izjeme od prepovedi premikov z območij z omejitvami, kakor je določeno v Odločbi 2003/828/ES, naj se uporabljajo za prizadete regije na Portugalskem.
            
         
               (5)
            
            
               Poleg tega je treba območje F razširiti in opredeliti, da bi se upoštevali geografski, ekološki in epizootiološki dejavniki, povezani z boleznijo modrikastega jezika v prizadetih regijah Portugalske.
            
         
               (6)
            
            
               Odločbo 2003/828/ES je zato treba ustrezno spremeniti.
            
         
               (7)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Odločba 2003/828/ES se spremeni:
   
               1.
            
            
               Odstavek 1 člena 3 in uvodni stavek odstavka 2 se nadomestita z naslednjim besedilom:
               „1.   Notranje odpreme živali, njihovega semena, jajčec in zarodkov z območja z omejitvami, določenega v Prilogi I, so izvzete od prepovedi premikov, če so živali, njihovo seme, jajčeca in zarodki v skladu s pogoji, določenimi v Prilogi II, ali če so, v primeru Španije, Francije, Italije in Portugalske, v skladu z odstavkom 2 ali, v primeru Grčije, v skladu z odstavkom 3.
               2.   V Španiji, Italiji in na Portugalskem pristojni organi notranje odpreme, kakor so predvidene v odstavku 1, izvzamejo od prepovedi premikov, če:“.
            
         
               2.
            
            
               Priloga I se spremeni v skladu s Prilogo k tej odločbi.
            
         Člen 2
   Ta odločba se uporablja od 21. februarja 2005.
   Člen 3
   Ta odločba je naslovljena na države članice.
   
      V Bruslju, 16. februarja 2005
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 327, 22.12.2000, str. 74. Odločba, kakor je bila spremenjena z Aktom o pristopu iz leta 2003.
   
      (2)  UL L 311, 27.11.2003, str. 41. Odločba, kakor je bila nazadnje spremenjena z Odločbo 2004/898/ES (UL L 379, 24.12.2004, str. 105).
   
      PRILOGA
      V Prilogi I k Odločbi 2003/828/ES se območje z omejitvami F nadomesti z naslednjim:
      
         „Območje F
         ŠPANIJA:
         
                     —
                  
                  
                     Province Cádiz, Málaga, Sevilla, Huelva, Córdoba, Cáceres, Badajoz,
                  
               
                     —
                  
                  
                     Provinca Jaen (comarcas Jaen in Andujar),
                  
               
                     —
                  
                  
                     Provinca Toledo (comarcas Oropesa, Talavera de la Reina, Belvis de Jara in Los Navalmorales),
                  
               
                     —
                  
                  
                     Provinca Ciudad Real (comarcas Horcajo de los Montes, Piedrabuena, Almadén in Almodóvar del Campo).
                  
               PORTUGALSKA:
         
                     —
                  
                  
                     Regionalna direkcija za kmetijstvo Alentejo: concelhos Niza, Castelo de Vide, Marvão, Ponte de Sôr, Crato, Portalegre, Alter-do-Chão, Avis, Mora, Sousel, Fronteira, Monforte, Arronches, Campo Maior, Elvas, Arraiolos, Estremoz, Borba, Vila Viçosa, Alandroal, Redondo, Évora, Portel, Reguengos de Monsaraz, Mourão, Moura, Barrancos; Mértola, Serpa, Beja, Vidigueira, Ferreira do Alentejo, Cuba, Alvito, Viana, Montemor-o-Novo, Vendas Novas, Alcácer do Sal (vzhodno od A2, freguesias Santa Susana, Santiago in Torrão) in Gavião,
                  
               
                     —
                  
                  
                     Regionalna direkcija za kmetijstvo Ribatejo in Oeste: concelhos Montijo (freguesias Canha, S. Isidoro de Pegões in Pegões), Coruche, Salvaterra de Magos, Almeirim, Alpiarça, Chamusca, Constância, Abrantes in Sardoal,
                  
               
                     —
                  
                  
                     Regionalna direkcija za kmetijstvo Beira Interior: concelhos Idanha-a-Nova, Penamacor, Fundão, Castelo Branco, Oleiros, Sertã, Proença-a-Nova, Vila Velha de Ródão, Vila de Rei in Mação.“